Georgiana Viou

Georgiana Viou yin jiji to 1977. E wá sọn Bénin, ṣigba e nọ nọ̀ France. Núdùdù-datọ de wẹ e yin, e nọ dà núdùdù yovo tọn lẹ. To 2023, e lẹzun yọnnu mẹyuu tintan he mọ nunina Étoile au Guide Michelin tọn yí to France. Nunina daho de wẹ ehe yin na núdùdù-datọ lẹ. Georgiana sọ yin whẹdatọ de to agbàwhinwhlẹn nudida tọn de he nọ yin yiylọdọ MasterChef tẹnmẹ. Podọ, e kàn owe he yè nọ yí do plọn nudida de. 

 Otàn Gbẹzan tọn 
Vuwhenu po wepinplọn po
Georgiana Viou yin jiji to 1977 to Cotonou, Bénin. To whenue e gbẹ yin yọpọvu, e plọn lehe yè nọ dà núdùdù do to onọ̀ etọn de. E wá sẹtẹn yì Paris to whenue e do owhe 22 nado yì wehọmẹ dogọ. Ojlo etọn wẹ nado lẹzun lẹdogbedevomẹ bayitọ de. To whenue e ji ovi etọn tintan godo, ojlo etọn nado nọ dà núdùdù sọ fọ́n whladopo dogọ. E jẹ azọ́n wà ji to núdùdù-satẹn de.

To whenue e fó wehọmẹ godo, Georgiana sẹtẹn yì Marseille. E nọ wazọ́n to wekantẹn de to okle podọ to núdùdù - satẹn lẹ to zánmẹ. Finẹ wẹ e plọn núdùdù dida te. Georgiana ma yì wehọmẹ núdùdù didà tọn. E plọn ede lehe yè nọ danú gbọn. E dọ dọ azọ́nwiwa to núdùdù - satẹn lẹ to Marseille wẹ yin fie emi plọn nuhe emi yọnẹn lẹpo te.

Azọ́n nudida tọn
To whenuena Georgiana tindo owhe 33, e basi dide nado doalọtena lẹdogbedevomẹ bibasi, bo jẹ núdùdù-didà-zọ́n wà ji to gigọ́ mẹ.

To 2008, Georgiana sọawuhia to televiziọn ji whla tintan. Tito televiziọn ji tọn de he nọ yin yiylọdọ "Un dîner presque parfait" ji wẹ e sọawuhia te. Họntọn etọn lẹ na ẹn tuli nado tẹnpọn bo yì tito televiziọn tọn devo he nọ yin yiylọdọ MasterChef ji. E wazọ́n lọ ganji bosọ penugo nado jẹ adà godo tọn tito lọ tọn mẹ.

To 2011, Georgiana hùn wehọmẹ núdùdù didà tọn etọn po núdùdù - satẹn etọn po. E nọ yin yiylọdọ "L'Atelier de Georgiana". To owhe enẹ dopolọ mẹ, e wlan owe núdùdù tọn etọn tintan. E nọ yin yiylọdọ "Géorgiana - Ma cuisine de Marseille". Núdùdù yovo tọn wẹ e nọ dà, amọ́ e sọ nọ yí nudalọ otò he mẹ e wá sọn tọn, Bénin, dogọ na nudida etọn. To 2015, Georgiana hùn núdùdù-satẹn yọyọ de he nọ yin yiylọdọ Chez Georgiana. Ṣigba e blawu dọ owhe dopo poun godo wẹ e súhọ̀n. E tindo dẹ́sọ-dẹ́mẹ lẹ hẹ mẹhe gọalọna ẹn nado hùn núdùdù-satẹn lọ lẹ.

Rouge
To Georgiana hùn núdùdù-satẹn yọyọ devo to to Nîmes he nọ yin yiylọdọ  "Rouge". To Rouge, e mọ nunina titengbe de yí he nọ yin yiylọdọ Grand de Demain sọn Gault & Millau si. To owhe dopolọ mẹ, Georgiana kàn owe núdùdù tọn etọn awetọ. E nọ yin yiylọdọ "Le goût de Cotonou, ma cuisine du Bénin". Owe ehe dọhodo núdùdù he wá sọn otò etọn mẹ, Bénin lẹ ji.

To 2022, e lẹkọyi tito televiziọn ji tọn lọ ji. Ṣigba to ojlẹ ehe mẹ, e ma yin agbàwhlẹntọ de gba. Whẹdatọ de wẹ e yin to tito he diyin taun lọ, MasterChef ji.

To 2023, núdùdù-satẹn Georgiana tọn, yèdọ Rouge, mọ nunina vonọtaun de yí - Étoile au Guide Michelin! Georgiana wẹ yin ogán azọ́nwhé lọ tọn. Ehe zọ́n bọ Georgiana wẹ yin yọnnu mẹyuu tintan to France he mọ nunina Étoile au Guide Michelin tọn yí.  Ewọ wẹ sọ yin yọnnu dopo gee he wazọ́n edeṣo nado yí nunina ehe to owhe lọ mẹ.

 Owe etọn lẹ 
2011 - Géorgiana - Ma cuisine de Marseille ISBN 978-2357200647
2021 - Le goût de Cotonou - Ma cuisine du Bénin ISBN 978-2379450655 

 Alọdlẹndonu lẹ 

Adà:Otàn Gbẹzan tọn
Adà:Yọnnu Benẹnu lẹ
Adà:Mẹhe yin jiji to 1977 lẹ